b'\n_START_ARTICLE_\nKontovel\n_START_SECTION_\nZgodovina\n_START_PARAGRAPH_\nDie et loco predictis et in majori consilio antedicto facta proposta per dictos Dominos judices supra facto terrenorum quorundam de Prosecho positorum citra Castrum Moncolani juxta Ecclesiam S. Jeronimi habilium pro habitatione sclavorum qui venerunt et venient habitatum supra nostrum districtum [...] _NEWLINE_\xe2\x80\x94Sklep tr\xc5\xbea\xc5\xa1kega mestnega sveta iz leta 1413 _NEWLINE_Kontovel je edina vas tr\xc5\xbea\xc5\xa1kega ozemlja, za katero lahko povemo to\xc4\x8dno leto nastanka. Predzadnjega julija leta 1413 je tr\xc5\xbea\xc5\xa1ki mestni svet, po nasvetu mestnih sodnikov odlo\xc4\x8dil, naj se slednji pozanimajo o stanju bogato vinorodnih zemlji\xc5\xa1\xc4\x8d okoli cerkvice sv. Hieronima v bli\xc5\xbeini Prose\xc5\xa1kega stolpa. Za zemlji\xc5\xa1\xc4\x8da, ki so bila zasebna, je bilo dolo\xc4\x8deno, naj se jih odkupi v imenu komune za prebivali\xc5\xa1\xc4\x8de Slovanov, ki so se naselili ali se bodo naselili na ozemlju tr\xc5\xbea\xc5\xa1ke komune. Dolo\xc4\x8dili so tudi, naj se prisili k prodaji imenovanih zemlj\xc5\xa1\xc4\x8d vse, ki bi ne hoteli storiti tega prostovoljno in naj se ta zemlji\xc5\xa1\xc4\x8da dodelijo Slovanom, ki so se ali se bodo naselili ondod v prid in korist komune._NEWLINE_Naj se razjasni, da je to ozemlje bilo od nekdaj bogato vinorodno in v srednjem veku je bilo prav vinogradni\xc5\xa1tvo glavna ekonomska aktivnost na tr\xc5\xbea\xc5\xa1kem, kakor izpri\xc4\x8dujejo tr\xc5\xbea\xc5\xa1ki statuti. Eno izmed glavnih obmo\xc4\x8dij, kjer so tr\xc5\xbea\xc4\x8dani gojili trte, iz katerih so pridobivali dale\xc4\x8d znano Rebulo je bilo prav obmo\xc4\x8dje, kjer so v drugem desetletju 15. stoletja dali zgraditi novo vas Kontovel, pod senco visokega Prose\xc5\xa1kega stolpa, znanega tudi kot Grad Mokolan. Zanimivo pa je, da se je prav zaradi (napa\xc4\x8dne) asocijacije Prose\xc5\xa1kega stolpa z legendarnim rimskim Castellum Pucinum v 16. stoletju za\xc4\x8delo \xc5\xa1iriti novo poimenovanje tr\xc5\xbea\xc5\xa1kega vina iz tega konca: Prosekar (italijansko Prosecco), od tu pa se je gojenje te trte \xc5\xa1irilo na bene\xc5\xa1ko. Tako eno izmed svetovno znanih vin nosi slovensko ime. Vse to da razumeti zakaj nekdanji lastniki vinogradov pod Prose\xc5\xa1kim stolpom niso bili posebno veseli razlastitve iz leta 1413 in od takrat je ve\xc4\x8d stoletij tekla huda kri med Kontovel\xc4\x8dani in sosedi._NEWLINE_Vpra\xc5\xa1anje pa pride spontano; od kot so se Slovani naselili v novo ustanovljeno vas Kontovel? Tr\xc5\xbea\xc5\xa1ki zgodovinar Kandler v 19. stoletju je bil mnenja, da so ti prebivalci pri\xc5\xa1li iz daljnega juga, iz Bosne in Hrva\xc5\xa1ke. Pa \xc5\xbee samo z branjem originalne dokumentacije je Pahor dokazal, da se gre v glavnem za kra\xc5\xa1evce, ki so se iz okoli\xc5\xa1kih vasi selili v novo, njihova imena pa so zapisana v treh seznamih iz 15. stoletja in 16. stoletja, tako poznamo prve prednike \xc5\xa1tevilnih danes znanih kontovelskih dru\xc5\xbein._NEWLINE_Posebne zanimivosti je \xc5\xa1e dejstvo, da so se prebivalci Kontovela na koncu 15. stoletja samostojno ubranili pred Turki, ki so za\xc4\x8deli v tem obdobju napadati Slovenijo. Va\xc5\xa1ka skupnost je zgradila vse krog in krog vasi obrambni zid, \xc4\x8dento, pred katero je tudi taboril na\xc5\xa1 legendarni Kralj Matja\xc5\xbe leta 1485, v podobi zgodovinske osebnosti Matije Korvina. Ko se je tur\xc5\xa1ka nevarnost oddaljila in se je vas za\xc4\x8dela \xc5\xa1iriti, so prebivalci Kontovela uporabili obstoje\xc4\x8do obrambno strukturo v gradbene namene in tako se sledovi le-te danes skrivajo v zidovih stanovanjskih objektov.\n_START_SECTION_\nUmetnostni spomeniki\n_START_PARAGRAPH_\nPoznogotska podru\xc5\xbeni\xc4\x8dna cerkev Marije od Salvije, zgrajena verjetno sredi 15. stoletja stoji ob cesti proti Proseku. Ljudsko se imenuje tudi \xc2\xbbnova cerkev\xc2\xab, v nasprotju s starej\xc5\xa1o \xc5\xbeupnijsko cerkvijo sv. Hieromina, ki se prvi\xc4\x8d omenja leta 1335. Na stenah prezbiterija podru\xc5\xbeni\xc4\x8dne cerkve je ohranjen del fresk z apostoli in glagoliskimi napisi. Kamniti kip sede\xc4\x8de Marije z detetom je iz srede 15. stoletja in je soroden plastikam ljubljanske kiparske delavnice.'